r̥táva ete yádr̥tavyā̀ r̥tū́nevaìtadúpadadhāti nábhaśca nabhasyáśca vā́rṣikāvr̥tū íti nā́manī enayorete nā́mabhyāmevaìne etadúpadadhāti dve íṣṭake bhavato dvau hi mā́sāvr̥túḥ sakŕ̥tsādayatyékaṃ tádr̥túṃ karotyávakāsū́padadhātyávakābhiḥ práchādayatyā́po vā ávakā apastádetásminnr̥taú dadhāti tásmādetásminnr̥tau bhū́yiṣṭhaṃ varṣati